
๏ งามจริงยิ่งใหญ่แท้........ คชสาร
รูปร่างท่าทางหาญ............ ใช่น้อย
ก่อสร้างอย่างตระการ........ งานช่าง
ทั้งสง่าทั้งแช่มช้อย............ เลิศแล้วงานศิลป์ ฯ

๏ จากจินต์บินสู่สร้าง......... ปฏิมา กรรมเฮย
ยืนเด่นมองเห็นปรา............ กฏไว้
เล่าขานผ่านเวลา............... หลอมเรื่อง
ผู้เปรื่องปราดอาจใช้.......... ผูกร้อยเรื่องราว ฯ

๏ ในคราวอนาคตร้าง......... เล่าขาน
สิ่งก่อส่อตำนาน................. ส่องรู้
สามารถสาดแสงญาณ....... ผู้ครุ่น คิดแล
ดั่งเช่นยุคนี้กู้..................... เก่าร้างกระจ่างความ ฯ

๏ ตามส่องมองอดีตให้........ เห็นชัด
เพื่อมุ่งอนาคตถนัด............. สู่เป้า
ดับเขวหากเซซัด................ มาก่อน
เลิกหย่อนผ่อนคร้านเฝ้า...... จ่อมก้มงมขันธ์ ๚ะ๛

